Ketvirtasis Šiaurės valdymas

Ketvirtasis Šiaurės dominavimas () – laikotarpis Vietnamo istoriografijoje, kuriuo apibrėžiamas 20 metų laikotarpis 1407–1427 m., kurio metu Vietnamą valdė Kinijos Ming dinastija.

Tuo metu Vietnamas buvo administruojamas kaip Dziaodži provincija (, ). Ming dinastija nenaudojo Tang dinastijoje naudoto Vietnamo pavadinimo Anamas, bet atgaivino senesnį (Dziaodži), naudotą dar Han dinastijos laikais.

 Raida 
XIV a. pabaigoje Čan dinastijos valdoma Daivieto valstybė buvo nusilpusi, ir tai leido 1400 m. į valdžią ateiti Ho Kuili, kuris uzurpavo sostą ir išžudė Čan giminę. Vienas iš jos atstovų, Čan Tiembinis pabėgo į Kiniją ir paprašė pagalbos. Tuo pretekstu Ming imperatorius Jongle 1406 m. pabaigoje įvedė į Vietnamą armiją. 1407 m. Ho Kuili ir jo sūnus Ho Hantuongas buvo suimti, Ho dinastija baigta, ir Kinija Vietname įkūrė Dziaodži provinciją.Anderson, James A. (2020), „The Ming invasion of Vietnam, 1407–1427“, in Kang, David C.; Haggard, Stephan (eds.), East Asia in the World: Twelve Events That Shaped the Modern International Order, Cambridge: Cambridge University Press, pp. 87–100, ISBN 978-1-108-47987-5

Įkurdama provinciją Ming Kinija teigė, kad Čan dinastijos atstovų, todėl nebėra kam sugrąžinti sostą. Nepaisant to, Čan giminės lojalistai, pasivadinę Vėlyvąja Čan dinastija, pradėjo pasipriešinimo karą. Imperatoriaus Čan Ngetongo sūnus Čan Ngoi () vadovavo sukilimui ir 1407-09 m. pasiskelbė imperatoriumi. Jis buvo pagautas kinų armijos ir nukirsdintas. Jo pusbrolis Čan Kuichoangas () tęsė kovą, tačiau buvo sugautas 1413 m.Trần Trọng Kim (2005). Việt Nam sử lược (in Vietnamese). Ho Chi Minh City: Ho Chi Minh City General Publishing House. Sukilimai tęsėsi per visą kinų valdymą.

Ming naujosios provincijos sostine padarė Hanojų, kurį pervardino Dongguang. Šalyje prasidėjo sparti sinizacija. Jongle įsakymu buvo įsakyta naikinti viską, kas susiję su vietnamiečių kultūros apraiškomis: deginti mitologijos ir vaikų knygas, griauti Daivieto valstybės stelas. Vietnamiečiai buvo veržiami dėvėti kiniškus drabužius hanfu, uždrausta tatuiruotis, moterims dėvėti trumpus sijonus ir trumpai kirptis plaukus.Kiernan, Ben (2019). Việt Nam: a history from earliest time to the present. Oxford University Press. ISBN 978-0-190-05379-6. Provincijoje buvo masiškai steigiamos konfucianizmo akademijos, sustiprinta egzaminų sistema, laidojimo ceremonijos.Wade, Geoff; Sun, Laichen (2010). Southeast Asia in the Fifteenth Century: The China Factor. Hong Kong University Press. ISBN 978-9971-69-448-7.

Kinai grobė kraštą ir vežė iš jo auksą, sidabrą, nefritą ir kitus brangius daiktus. 1407 m. 7700 amatininkų ir pirklių iš Vietnamo buvo išvežti į Pekiną šiaurėje.Wade, Geoff; Sun, Laichen (2010). Southeast Asia in the Fifteenth Century: The China Factor. Hong Kong University Press. ISBN 978-9971-69-448-7.

1418 m. turtingas žemvaldys Le Loi pradėjo sukilimą iš Lamsono (Tanhoa provincija). 1425 m. kinai sumušė jo pajėgas. Tačiau naujasis Ming imperatorius Džu Džandzi turėjo problemų prie šiaurinių imperijos sienų, ir abejojo, ar reikia toliau išlaikyti tolimą provinciją pietuose. Todėl jis sumažino paramą Kinijos armijai.Taylor, K. W. (2013). A History of the Vietnamese. Cambridge University Press. ISBN 978-0-521-87586-8.

1426 m. Le Loi patyrė pergalę prie Totdongo, kur sumušė 30 tūkst. kinų armiją, žygiavo į šiaurę ir apgulė Dongguaną. Ming Kinija pasiuntė pastiprinimą, bet kinų generolas Liu Šanas buvo nugalėtas Čilango vietovėje. Mingų kariai Hanojuje pasidavė. Iš viso per Per Lamsono sukilimą žuvo 300 tūkst. Ming karių, daugiau nei 86 tūkst. repatrijuoti. 1428 m. Le Loi tapo imperatoriumi ir pradėjo Le dinastiją. Šaliai sugrąžintas pavadinimas Daivietas.

 Dziaodži prefektūros 
Dziaodži provincija buvo padalinta į 15 prefektūrų (), 41 apskritį () ir 210 seniūnijų ():Tsai, Shih-shan Henry (2011). Perpetual Happiness: The Ming Emperor Yongle. University of Washington Press. ISBN 978-0-295-80022-6.
 Liangshan (), dab: Langsono provincija;
 Liangjiang (), dab: Bakninio provincija;
 Beijiang (), dab: Bakninio provincija;
 Xin’an (), dab: Kuangninio provincija;
 Sanjiang (), dab: Futo provincija;
 Jiaozhou (), dab: Hanojus;
 Zhenman (), dab: Haifongas;
 Jianchang (), dab: Hungjeno provincija;
 Fenghua (), dab: Ninbinio provincija;
 Jianping (), dab: Ninbinio provincija;
 Qianghua (), dab: Tanhoa provincija;
 Yanzhou (), dab: Ngeano provincija;
 Yian’an (), dab: Ngeano provincija, Hatinio provincija;
 Xinping (), dab: Ngeano provincija;
 Shunhua (), dab: Kuangči provincija.
5 nepriklausomos apskritys (), kurtos kalnuotose šiaurės vakarų vietovėse:
 Taiyuan (), dab: Taingueno provincija;
 Xuanhua (), dab: Tujenkuango provincija;
 Guihua (), dab: Laokajaus provincija;
 Jiaxing (), dab: Sonla provincija;
 Guangwei (), dab: Futo provincijos (pietinė dalis).

 Gubernatoriai 

Dziaodži provincijos gubernatoriai (, ) buvo šie:
 Huang Fu (, ) 1407–1424
 Chen Qia (, ) 1424–1426

 Dar skaityti 
 Pirmasis Šiaurės valdymas (111 m. pr. m. e.–40 m.)
 Antrasis Šiaurės valdymas (43–544 m.)
 Trečiasis Šiaurės valdymas (602–905/939 m.)

 Išnašos 

Kategorija:Vietnamo istorija
Kategorija:Kinijos istoriniai administraciniai vienetai